**ПОЈЕДНОСТАВЉЕЊЕ ПОСТУПКАУПИС У ИМЕНИК**

**СТОМАТОЛОШКЕ КОМОРЕ СРБИЈЕ**

|  |  |
| --- | --- |
| **Назив административног поступка** | **Упис у именик Стоматолошке коморе Србије** |
| **Шифра поступка** | 04.06.0001 |
| **Регулаторно тело**  **(надлежно за спровођење препоруке)** | Министарство здравља  Стоматолошка комора |
| **Правни оквир којим је уређен административни поступак** | * Закон о коморама здравствених радника („Службени гласник РС”бр. 107/05, 99/10, 70/17-УС) * Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г * Статут стоматолошке коморе Србије, („Службени гласник РС”, бр. 89/07,85/08,37/14,19/15,107/15,13/17 и 43/17 |
| **Прописи које треба променити/донети/укинутида би се спровеле препоруке** | 1. Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. год. 2. Статут стоматолошке коморе Србије, („Службени гласник РС”, бр. 89/07,85/08,37/14,19/15,107/15,13/17 и 43/17 |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Административни поступак ствара непотребно административно оптерећење и трошкове подносиоцима захтева, у поступку уписа у именик Стоматолошке коморе, који је неопходан за све докторе стоматологије који обављају послове здравствене делатности у здравственим установама или приватној пракси. Упис у именик стоматолошке коморе је један од предуслова за оснивање приватне праксе. Непотребно бројна документација, коју странке подносе, уз непоштовање обавезе прибављања података које издају други јавни органи, по службеној дужности, доводи до нарушавања једног од начела управног поступка - начела делотворности и економичности, по коме се поступак води уз што мање трошкова по странку.  Захтев се подноси на обрасцу припремљеном од стране надлежног органа, али који не садржи све потребне информације потребне подносиоцу за припрему захтева и документацији која се уз захтев подноси. Такође, подносиоцима захтева није омогућено подношење захтева и издавање акта електронским путем  Стоматолошка комора Србије је једина комора здравствених радника која нема јавно доступне информације о лицима уписаним у именик Стоматолошке коморе. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | 1 | | **Документација** |  | | | | *Елиминација докумената* |  |  |  | | **Утврђивање правног основа и потребне документације** |  | | | | *Прописивање документације, која се доставља* | Х |  | 1 | | **Образац административног захтева** |  | | | | *Унапређење обрасца захтева* | Х |  | 1 | | **Подношење захтева** |  |  |  | | *Електронско подношење захтева и издавања акта* |  | Х |  | | **Јавно доступан регистар** | Х |  | 2 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Правилник о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ( „Сл. гласник РС“, бр. 57/19), по службеној дужности прибави потребне податке од надлежног органа – „власника“ потребних података:   * **Документ 6: Потврда о незапослености**   Овај документ потражује се као доказ да је подносилац захтева на евиденцији Националне службе за запошљавање из разлога ослобађања од плаћања чланарине.  Предлаже се прибављање података од стране Националне службе за запошљавање, по службеној дужности које је могуће спровести на један од следећих начина, зависно од тренутне доступности потребних података:  1. Путем Информационог система за размену података из регистара преко Сервисне магистрале органа;  2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, у обрасцу захтева је потребно затражити од подносиоца неопходне информације (име и презиме, ЈМБГ).  За примену ове препоруке, ради обезбеђења правне сигурности, транспарентности и усклађености прописа, потребна је измена и/или допуна Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г  Пре измене прописа, орган ће без одлагања приступити примени ЗОУП-а и размени података по службеној дужности.  **РАДНА ГРУПА САГЛАСНА СА ПРЕПОРУКОМ**   * **Документ 3: Уговор о раду** * **Документ 7: Решење о пензији**   Законом о коморама здравствених радника прописано је да се у именику чланова Стоматолошке коморе води посебна евиденција о члановима коморе који су приправници, специјализанти, специјалисти или који имају ужу специјалност.  Закон не прописује да се води посебна евиденција да ли је неко лице у радном односу или не, или је у старосној пензији.  Имајући у виду напред наведено, предлаже се елиминација достављања Уговора о раду о стране подносиоца захтева, односно Решења о пензији. Додатно имајући у виду да су новим Законом о здравственој заштити („Сл. гласник РС, бр. 25/19) укинут је поступак издавања потврде надлежне коморе за здравственог радника корисника старосне пензије да може да обавља здравствену делатност те се стога то се поставља питање потребе за податком да ли је неко лице у старосној пензији или не.  Уколико из неког разлога Стоматолошка комора има потребу да води евиденцију о запосленим лицима, односно лицима који су остварила право на пензију, тај податак надлежна комора дужна је да прибави по службеној дужности сходно члану 103. Зуп-а.  Документ 3: Уговор о раду  Наведен документ се потражује од подносиоца захтева као доказ о запослењу подносиоца захтева.  Предлаже се прибављање података од стране ЦРОСО по службеној дужности које је могуће спровести на један од следећих начина, зависно од тренутне доступности потребних података:  1. Путем Информационог система за размену података из регистара преко Сервисне магистрале органа;  2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, у обрасцу захтева је потребно затражити од подносиоца неопходне информације (име и презиме, ЈМБГ).  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна Правилника о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г**  Пре измене прописа, орган ће без одлагања приступити примени ЗОУП-а и размени података по службеној дужности.   * **Документ 7: Решење о пензији**   Наведен документ се потражује од подносиоца захтева као доказ да је подносилац захтева остварио право на старосну пензију.  Предлаже се прибављање података од стране Фонда за пензијско и инвалидског осигурање, по службеној дужности које је могуће спровести на један од следећих начина, зависно од тренутне доступности потребних података:  1. Путем Информационог система за размену података из регистара преко Сервисне магистрале органа;  2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, у обрасцу захтева је потребно затражити од подносиоца неопходне информације (име и презиме, ЈМБГ).  За примену ове препоруке, ради обезбеђења правне сигурности, транспарентности и усклађености прописа, потребна је допуна Статута Стоматолошке коморе Србије („Сл. гласник РС“ бр. 106/2006, 118/2008, 5/2010, 113/2013, 23/15, 24/17, 43/17)  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна Правилникa о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г)**  Пре измене прописа, орган ће без одлагања приступити примени ЗОУП-а и размени података по службеној дужности.  **РАДНА ГРУПА САГЛАСНА СА ПРЕПОРУКОМ ДА СЕ ПОТАДАК О ТОМЕ ДА ЛИ ЈЕ НЕКО ЛИЦЕ У РАДНОМ ОДНОСУ ИЛИ ПЕНЗИЈИ ПРИБАВЉА ПО СЛУЖБЕНОЈ ДУЖНОСТИ ИМАЈУЋИ У ВИДУ ДА СУ НАДЛЕЖНОЈ КОМОРИ НАВЕДЕНИ ПОДАЦИ ПОТРЕБНИ РАДИ СОПСТВЕНИХ ЕВИДЕНЦИЈА, А ОД УТВРЂЕНИХ ЧИЊЕНИЦА ЗАВИСИ И ИЗНОС ЧЛАНАРИНЕ.**   * 1. **Документација**   ***Елиминација докумената***  Члан 153. Закона о здравственој заштити прописује да здравствени радник може самостално пружати здравствену заштиту (самостални рад) у здравственој установи, приватној пракси, ако је обавио приправнички стаж и положио стручни испит, добио односно обновио лиценцу. Члан 165. истог закона наводи да је здравствени радник, даном започињања обављања приправничког стажа, дужан да се упише у именик коморе у којем се води посебна евиденција о члановима коморе који су приправници. Упис у именик надлежне коморе је даље предуслов за добијање одобрења за самосталан рад (лиценце) здравственог радника, без кога подносилац није у могућности да самостално ради.  Члан 4. Закона о коморама здравствених радника наводи да је чланство у комори обавезно за све докторе стоматологије.  Члан 8б. Статута Стоматолошке коморе Србије наводи да, у вршењу поверених послова у складу са Законом, Комора, на захтев доктора стоматологије, врши упис доктора стоматологије у именик свих чланова Коморе. Члан 9. Статута прописује да је чланство у Комори обавезно за све докторе стоматологије који обављају послове стоматолошке професије у државним и приватним здравственим установама и приватној пракси у својству запосленог односно предузетника (оснивача), у установама социјалне заштите, заводима за извршење затворских санкција, у државним органима, на стоматолошким факултетима и одсецима медицинских факултета, односно у школама здравствене струке, као и у другим установама где се обавља стоматолошка делатност у складу са Законом о здравственој заштити у Републици.  Из претходно наведеног, намеће се закључак да је чланство у Комори обавезно и да је доктор стоматологије у обавези да се упише у комору најкасније даном започињања обављања приправничког стажа. То значи да сви доктори стоматологије, започињањем приправничког стажа, морају да буду чланови Коморе. Овом закључку иде у прилог и одговор у пољу обрасца е-пописа *ђ13а Рок за достављање захтева надлежном органу/организацији од стране подносиоца (ако рок постоји)* – Даном ступања на приправнички стаж.  С тим у вези, у оквиру овог поступка, потребно је поднети искључиво документацију која доказује поседовање дипломе и релевантне податке, који доказују ступање на приправнички стаж, уколико доктор стоматологије подноси захтев почетком обављања стажа. Како се у именику чланова коморе води посебна евиденција о члановима коморе који су приправници, специјализанти, специјалисти или који имају ужу специјалност, ове промене у именику треба да се евидентирају у оквиру поступка Измене података у именику Стоматолошке коморе Србије (када подносилац и доставља релевантне доказе за конкретне промене), док се овим поступком врши први упис доктора стоматологије у Именик коморе.  У складу са претходним напоменама, предлаже се елиминација потраживања следећих докумената у оквиру овог поступка (они ће бити поднети као докази у оквиру поступка *04.06.0003Измене података у именику Стоматолошке коморе Србије*, зависно од врсте промене):   * **Документ 1: Уверење о положеном стручном испиту по програму за високо образовање**   Наведени документ је доказ о стручној оспособљености стоматолога односно доказ да је положен стручни испит. Приликом првог уписа у Именик, подносилац и не поседује уверење. Овај документ треба поднети комори приликом захтева за измене у Именику у оквиру поступка 04.06.0003.  **За примену ове препоруке, није потребна измена прописа.**  **РАДНА ГРУПА САГЛАСНА СА ПРЕПОРУКОМ**   * **Документ 8: Уверење или диплома о стеченој специјализацији и звању**   Наведени документ се од подносиоца захтева потражује као доказ о положеном специјалистичком испиту. Приликом првог уписа у Именик, подносилац и не поседује ово уверење. Овај документ треба поднети комори приликом захтева за измене у Именику у оквиру поступка 04.06.0003.  **За примену ове препоруке, није потребна измена прописа.**  **РАДНА ГРУПА САГЛАСНА СА ПРЕПОРУКОМ**   * 1. **Прописивање документације, која се доставља**   Како би се обезбедила потпуна правна сигурност привредних субјеката, прецизнијег и јаснијег поступка, као и лакшег и транспарентнијег поступања предлаже се детаљније прописивање поступка уписа у именик Стоматолошке коморе и то прописивањем документације, која се доставља приликом подношења захтева.  Статутом стоматолошке коморе потребно је прецизирати да се уз захтев подноси искључиво следећа документација:   * Диплома или уверење о стеченом звању доктор стоматологије – копија; * Потврда о обављању приправничког стажа- оригинал; * Две фотографије димензије 30х35мм; * Фотокопија личне карте – очитана; * Доказ о уплати таксе - копија.   **За примену ове препоруке, потребно је изменити и допунити Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г.**    **РАДНА ГРУПА САГЛАСНА СА ПРЕПОРУКОМ**   * 1. **Образац за подношење захтева**   Захтев се подноси на обрасцу припремљеном од стране надлежног органа, али који не садржи све потребне информације потребне подносиоцу за припрему захтева и документацији која се уз захтев подноси. Образац се подноси лично. Предлаже се унапређење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то: ЈМБГ подносиоца ради прибављања податка о пријави на социјално осигурање, незапослености и остваривању права на пензију.  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребна је допуна Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г.**  **РАДНА ГРУПА САГЛАСНА СА ПРЕПОРУКОМ**   * 1. **Електронско подношење захтева и издавање акта**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а како надлежни орган располаже одговарајућим техничким предусловима, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Електронско подношење захтева и достављање акта надлежног органа подносиоцу захтева ће омогућити привредном сектору уштеде у погледу времена и трошкова.  **За примену ове препоруке није потребна измена прописа.**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Вођење јавно доступног регистра**   Иако надлежни орган води регистар издатих аката, регистар издатих аката није јавно доступан. Наиме, Стоматолошка комора Србије је једина комора здравствених радника која нема јавно доступне информације о лицима уписаним у именик Стоматолошке коморе.  Чланом 8г. Статута Стоматолошке прописана је садржина именика.  Предлаже се да се пропише обавеза Коморе да све податке из именика чланова учини јавно доступним на званичној интернет страници коморе, осим података чије објављивање није у складу са Законом о заштити података о личности. Такође, предлаже се прописивање обавезе Стоматолошке коморе да, у року од 2 радна дана од издавања решења за упис у Именик коморе / измене података у Именику, објави податке/измене података из именика на званичној интернет страници Коморе.  Ова препорука ће омогућити другим органима олакшано прибављање података по службеној дужности, али и транспарентност података о члановима Фармацеутске коморе за ширу јавност.  Предлаже се да надлежни орган успостави јавно доступан Регистар лица уписаних у именик Стоматолошке коморе, и то у електронски читљивом формату (база података или excel табела). Истовремено, ова препорука ће омогућити примену члана 10. Закона о електронској управи ("Службени гласник" РС, број 27/2018), којим се уводи обавеза органима да успостављају и воде регистре и евиденције у електронском облику. Успостављена електронска евиденција података треба да буде доступна на званичној веб презентацији надлежног органа и на порталу отворених података https://data.gov.rs/sr/discover/  **За примену ове препоруке потребно је изменити Статут стоматолошке коморе („Сл. гласник РС“ бр. 106/2006, 118/2008, 5/2010, 113/2013, 23/15, 24/17, 43/17).**  **РАДНА ГРУПА САГЛАСНА СА ПРЕПОРУКОМ.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Нацрт**  **Нацрт Правилника о изменама и допунама Правилника о упису и вођењу Именика чланова Стоматолошке коморе**  Члан 1.  У члану 15. Правилника о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г, у ставу 1. тачка 1. после речи:“Србије“, додаје се запета и речи:“ који се подноси на обрасцу који је одштампан уз овај правилник и чини његов саставни део“.  У члану 16. став 1. алинеје 4.,5. и 6. бришу се.  Досадашње алинеје 7,8,9,10,11,12 и13, постају алинеје 4,5,67,8,9,10.  После става 1. додаје се нов став 2. који гласи:  “Комора по службеној дужности прибавља податке из службених евиденција и подносилац захтева није у обавези да достави документа из става алинеје 4-7 овог правилника, изузев ако подносилац захтева изричито изјави да ће те податке прибавити сам..“  Досадашњи ст. 2,3, и 4. постају ст. 3,4, и 5.  Члан 2.  Овај правилник ступа на снагу даном доношења.  **Нацрт**  **Одлука и изменама и допунама Статута Стоматолошке коморе**  **Члан 1.**  У члану Члан 8г. Статута Стоматолошке коморе, после става 3. додају се ст. 4. и 5. који гласе:  „Сви подаци из Именика чланова Коморе су јавно доступни на званичној интернет страници коморе, осим података чије објављивање није у складу са законом о заштити података о личности.  Податке из става 4. овог члана, Комора објављују на својој званичној интернет страници у року од 2 радна дана од издавања решења за упис, односно измени података у Именик коморе.“  Члан 2.  Ова одлука ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Преглед одредбиПравилника о упису и вођењу Именика чланова Стоматолошке коморе које се допуњују**  Члан 15.  За упис у Именик стоматолог је обавезaн да приложи:   1. Испуњен захтев за упис у Именик Стоматолошке коморе Србије, КОЈИ СЕ ПОДНОСИ НА ОБРАСЦУ КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО. 2. Испуњен Образац именика Стоматолошке коморе Србије. 3. Неопходна документа као доказе наведена у Захтеву за упис а на основу података из Обрасца именика Стоматолошке коморе Србије.   **Члан 16.**  Доктор стоматологије је обавезан да уз захтев за упис приложи следећа документа као доказе о наводима из обрасца именика Стоматолошке коморе Србије:   * + фотокопију (очитану)личнукарту,   + оверену фотокопију дипломе или уверења / стоматолошког факултета у Републици Србији односно медицинског факултета одсек стоматологија у Републици Србији или нострификовану диплому иностраног стоматолошког факултета,   + доктор стоматологије на приправничком стажу прилаже потврду о обављању приправничког стажа потписану од директора здравствене установе ,оснивача приватне праксе.   + ~~докторстоматологије који има положен стручни испит оверену фотокопију уверења о положеном стручном испиту,~~   + ~~доктор стоматологије на специјалистичком стажу  прилаже потврду о обављању специјалистичког стажа потписану од директора здравствене установе, - доктор  стоматологије који има положен специјалистички испит прилаже и оверену фотокопију дипломе или уверења о положеном специјалистичком испиту као и оверене фотокопије свих осталих уверења које поседује о стеченом наставно- научном звању, односно назив примаријус.~~   + запослени доктор стоматологије фотокопијууговораораду ипотврдупослодавца о радном статусу.   + оснивач приватне праксе фотокопију решења о упису у регистар код надлежног органа /Регистрациони лист Агенције за привредне регистре/.   + незапослени доктор стоматологије, потврду о незапослености   + пензионисани доктор стоматологије, оверену фотокопију решења о пензији   + две фотографије димензија 30 x 35мм са датумом не старијим од 6 месеци и потписаним на полеђини од стране подносиоца захтева.   + доказ о плаћеној накнади за упис у Именик (примерак уплатнице о плаћеној надокнади за упис у Именик, односно други доказ у складу са прописима о финасијско-банкарском пословању)   + налог за обрачун личне зараде за плаћање чланарине, уколико је изабран тај начин плаћања   КОМОРА ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦ ЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТА ИЗ СТАВА АЛИНЕЈЕ 4-7 ОВОГ ПРАВИЛНИКА, ИЗУЗЕВ АКО ПОДНОСИЛАЦ ЗАХТЕВА ИЗРИЧИТО ИЗЈАВИ ДА ЋЕ ТЕ ПОДАТКЕ ПРИБАВИТИ САМ.  Оверене фотокопије диплома и уверења која се подносе као доказ не могу бити старија од шест месеци.  Здравствени радник који је као доказ поднео оверену фотокопију уверења уместо оверену фотокопију дипломе тамо где се то као доказ тражи, дужан је да након издавања дипломе као доказ поднесе оверену фотокопију дипломе.  На доношење решења о упису на основу услова прописаним у претходном ставу, примениће се Закон о општем управном поступку.  **Преглед одредби Статута Стоматолошке коморе које се допуњују**  Члан 8г.  Именик Коморе састоји се из уписника (регистра) и збирке исправа.  Уписник (регистар) у Именик чланова Коморе које води огранак Коморе садржи следеће рубрике:   * име и презиме и идентификациони број, * јединствени матични број грађана и место рођења, * датум и место извршеног уписа, * датум и место издавања универзитетске дипломе, * датум и место обављања приправничког стажа, * датум и место положеног стручног испита, * датум, место и врсту обављања специјализације, * датум и место завршене магистратуре, * датум и место стицања звања доктора наука, * датум и место стицања звања примаријус.   Уписник (регистар) Коморе садржи: позив на редни број и датум извршеног уписа у Именик чланова Коморе, остале елементе из става 2. овог члана, датум коначности изречене дисциплинске мере, врсту дисциплинске мере, као и време њеног трајања.  СВИ ПОДАЦИ ИЗ ИМЕНИКА ЧЛАНОВА КОМОРЕ СУ ЈАВНО ДОСТУПНИ НА ЗВАНИЧНОЈ ИНТЕРНЕТ СТРАНИЦИ КОМОРЕ, ОСИМ ПОДАТАКА ЧИЈЕ ОБЈАВЉИВАЊЕ НИЈЕ У СКЛАДУ СА ЗАКОНОМ О ЗАШТИТИ ПОДАТАКА О ЛИЧНОСТИ.  ПОДАТКЕ ИЗ СТАВА 4. ОВОГ ЧЛАНА, КОМОРА ОБЈАВЉУЈУ НА СВОЈОЈ ЗВАНИЧНОЈ ИНТЕРНЕТ СТРАНИЦИ У РОКУ ОД 2 РАДНА ДАНА ОД ИЗДАВАЊА РЕШЕЊА ЗА УПИС, ОДНОСНО ИЗМЕНУ ПОДАТАКА У ИМЕНИК КОМОРЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет 948 захтева за Упис у именик Стоматолошке коморе Србије.  Директан утрошак спровођења овог поступка за привредне субекте на годишњем нивоу износио је 4.257.113,63 РСД, што је еквивалентно износу од 35.002,85 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 1.405.051,29 РСД или 11.552,62 ЕУР.  Ове уштеде износе 33,00% укупних директних трошкова привредних субјеката у поступку. | |