**УКИДАЊЕ ПОСТУПКА ИЗМЕНЕ ПОДАТАКА У ИМЕНИКУ ИЗДАТИХ, ОБНОВЉЕНИХ И ОДУЗЕТИХ ЛИЦЕНЦИ СТОМАТОЛОШКЕ КОМОРЕ СРБИЈЕ**

|  |  |
| --- | --- |
| **Назив административног поступка** | **Измене података у именику издатих, обновљених и одузетих лиценци Стоматолошке коморе Србије** |
| **Шифра поступка** | 04.06.0010 |
| **Регулаторно тело**  **(надлежно за спровођење препоруке)** | Министарство здравља  Стоматолошка комора |
| **Правни оквир којим је уређен административни поступак** | * Закон о коморама здравствених радника („Сл. гласник РС“, бр. 107/05, 99/10 и 70/17-УС) * Закон о здравственој заштити („Сл. гласник РС“, број 25/19) * Статут Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18) * Правилник о ближим условима за издавање, обнављање или одузимање лиценце члановима комора здравствених радника („Сл. гласник РС”, бр. 119/07, 23/09, 40/10, 102/15) |
| **Прописи које треба променити /донети/укинути да би се спровеле препоруке** | Не захтева измену прописа |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, из разлога што чланови Стоматолошке коморе на основу истих измењених чињеница покрећу два поступка пред истим надлежним органом ради уписа у именике за чије је вођење надлежан исти орган. Такође, орган у поступку не прибавља податаке које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Подносиоци захтев подносе на обрасцу припремљеном од стране надлежног органа, али који не садржи све потребне информације потребне подносиоцу за припрему захтева и документације која се уз захтев подноси. Рокови који се у поступку примењују нису адекватни, имајући у виду сложености поступка и досадашњу праксу надлежног органа, а надлежни орган још увек није омогућио јавну доступност евиденције издатих, обновљених и одузетих лиценци. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Укидање поступка и спровођења поступка измене података у именику издатих, обновљених и одузетих лиценци Стоматолошке коморе Србије по службеној дужности** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Укидање поступка и спровођења поступка измене података у именику издатих, обновљених и одузетих лиценци Стоматолошке коморе Србије по службеној дужности**   Чланом 12, став 1 Закона о здравственим коморама прописано је да се у комори по службеној дужности, врши упис издатих, обновљених или одузетих лиценци, у року од 15 дана од дана издавања, обнављања или одузимања лиценце, док је чланом 8в, став 2 Статута Стоматолошке коморе Србије прописано је да Стоматолошка комора Именик издатих, обновљених и одузетих лиценци члановима Коморе води по службеној дужности у складу са Законом.  Чланом 8в, став 1, алинеја 1 Статута Стоматолошке коморе Србије прописао је да Стоматолошка комора води Именик свих чланова коморе, док је чланом 8г. Статута прописано да уписник (регистар) у Именик чланова Коморе које води огранак Коморе садржи следеће рубрике: име и презиме и идентификациони број, јединствени матични број грађана и место рођења, датум и место извршеног уписа, датум и место издавања универзитетске дипломе, датум и место обављања приправничког стажа, датум и место положеног стручног испита, датум, место и врсту обављања специјализације, датум и место завршене магистратуре, датум и место стицања звања доктора наука, датум и место стицања звања примаријус.  Како се подаци о променама у погледу промене имена и презимена, положеног специјалистичког испита, стеченог научно-наставног звања, односно стеченог примаријата, већ пријављују у поступку измене података у Именику свих чланова Стоматолошке коморе Србије, предлаже се укидање поступка 04.06.0010 Измене података у именику издатих, обновљених и одузетих лиценци Стоматолошке коморе Србије, јер није целисходно да члан коморе који има лиценцу пред истим надлежним органом два пута подноси за измене по основу исте чињенице у именицима које води исти надлежни орган – Именик свих чланова коморе и Именик издатих, обновљених или одузетих лиценци.  Ово нарочито имајући виду да Законом о коморама здравствених радника и Статутом Стоматолошке коморе србије, већ прописано да се упис издатих, обновљених или одузетих лиценци врши по службеној дужности. Из тог разлига целисходно је да се пропише да се и подаци о изменама лиценци чланова коморе, врше по службеној дужности.  Такође се предлаже и да се за упис измена података у именику издатих, обновљених и одузетих лиценци по службеној дужности пропише истоветан рок упис измена - 15 дана од дана измене уписа у Именик свих чланова коморе, за оне чланове имаоце лиценци.  На овај начин значајно ће се смањити трошкови и уштеди време, како за подносиоце захтева, тако и за надлежни орган.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Не захтева измену прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Не захтева измену прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 142.347,11 РСД. Усвајање и примена препорука ће донети привредним субјектима годишње директне уштеде од 134.175,80 РСД или 1.103,22 ЕУР. Ове уштеде износе 100% укупних директних трошкова привредних субјеката у поступку.  Усвајање препоруке ће допринети транспарентности поступка, правној сигурности привредних субјеката, поједностављењу поступка за привредне субјекте, смањењу документације, и смањењу издатака. | |