**ПОЈЕДНОСТАВЉЕЊЕ ПОСТУПКА МОЛБЕ ЗА ОСЛОБОЂЕЊЕ/УМАЊЕЊЕ ОБАВЕЗЕ**

|  |  |
| --- | --- |
| **Назив административног поступка** | **Молба за ослобођење/умањење обавезе** |
| **Шифра поступка** | 04.06.0012 |
| **Регулаторно тело**  **(надлежно за спровођење препоруке)** | Министарство здравља  Стоматолошка комора |
| **Правни оквир којим је уређен административни поступак** | * Закон о коморама здравствених радника („Сл. гласник РС“, бр. 107/05, 99/10 и 70/17-УС) * Статут Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18) |
| **Прописи које треба променити /донети/укинути да би се спровеле препоруке** | 1. Статут Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, на шта указује непоштовање обавезе прибављања података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Такође, сам поступак није довољно јасно прописан, што утиче на правну несигурност странака у поступку, а општи рокови који се у поступку примењују нису адекватни, имајући у виду природу и сложеност поступка и досадашњу праксу надлежног органа.  Подносиоци захтев подносе у слободној форми, те подносилац нема све потребне информације које су му потребне за припрему захтева и документације која се уз захтев подноси. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | 1 | | **Утврђивање правног основа и потребне документације** |  |  |  | | *Прописивање поступка и документације, која се доставља* | Х |  | 1 | | **Образац административног захтева** |  | | | | *Увођење обрасца захтева* | X |  | 1 | | **Рокови** |  | | | | *Прописивање рока посебним прописом* | X |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   1. **Документ 1: Решење о промени у регистру код надлежног органа**   **Орган од кога је потребно прибавити податке: Агенција за привредне регистре**  Наведени документ доставља се у поступку ради утврђивања периода обављања делатности оснивача приватне праксе који се могу прибавити из службене евиденције о регистрованим привредним субјектима Агенције за привредне регистре.    Предлаже се прибављање података по службеној дужности које је могуће спровести увидом у Регистар привредних субјеката на званичној веб презентацији Агенције за привредне регистре http://pretraga2.apr.gov.rs/unifiedentitysearch.  Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (назив и матични број приватне праксе).  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 53 Статута Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18).**  **Пре измене прописа, орган ће без одлагања приступити примени ЗОУП-а и размени података по службеној дужности.**   1. **Документ: Решење о остваривању права на надокнаду**   **Орган од кога је потребно прибавити податке:** О**пштинска или градска управа**  Овај документ се потражује од подносилаца захтева ради утврђивања периода и основа спречености за рад/одсуства са рада. Како документ издаје општинска или градска управа, предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме, ЈМБГ уз изјаву о заштити података).  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 53 Статута Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18)**  **Пре измене прописа, орган ће без одлагања приступити примени ЗОУП-а и размени података по службеној дужности.**   * 1. **Утврђивање правног основа и потребне документације**   *Прописивање поступка и документације, која се доставља*  Како би се обезбедила потпуна правна сигурност подносилаца захтева, као и лакше и транспарентније поступање, предлаже се прописивање поступка ослобођење/умањење обавезе члана Стоматолошке коморе и то прописивањем услова под којима се члан коморе може ослободити, или му се обавезе према комори могу умањити, као и документације, која се доставља приликом подношења захтева.  Предлаже да се Статутом Стоматолошке коморе пропише да се члану коморе на његов захтев, могу умањити или се може ослободити обавеза уколико наступи привремена спреченост за рад, одсуства са рада, у случају породиљског одсуства или другог разлога због кога члан не може да обавља делатност.  Предлаже се да чињенице и податке о којим се воде службене евиденције, надлежни орган прибавља по службеној дужности (Решење о промени у регистру код надлежног органа и Решење о остваривању права на надокнаду).  Такође се предлаже да подносилац захтева уз захтев доставља доказ о основу и периоду спречености за рад, као што су дознаке лекара, решење послодавца о остваривању права по основу рада, потврду послодавца или други доказ из кога се може утврдити период и основ спречености за рад или одсуства са рада.  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 53 Статута Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18)**   * 1. **Образац административног захтева** * *Увођење обрасца захтева*   Захтев се у поступку доставља у слободној форми, а стандардизован образац не постоји.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то:   * назив и матични број приватне праксе ради прибављања података о периоду обављања делатности оснивача приватне праксе; * име и презиме и ЈМБГ члана коморе ради утврђивања периода и основа спречености за рад/одсуства са рада.   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 53 Статута Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18)**   * 1. **Рокови**   ***Прописивање рока посебним прописом***  Како посебан рок за решавање по молби за ослобођење, односно умањење обавезе није прописан, у поступку се примењује општи рок прописан чланом 145, став 2 Закона о општем управном поступку од 30 дана од покретања поступка.  Како је у обрасцу е-пописа као просечан рок за решавање уредног захтева наведен рок од 15 дана, те имајући у виду природу и сложеност поступка, целисходно је да се исти рок пропише и за доношење одлуке о умањењу/ослобађању обавезе.  Сходно наведеном, предлаже се прописивање рока за доношење о умањењу/ослобађању обаезе, од 15 дана од дана подношења уредног захтева.  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 53 Статута Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **Одлука о изменама и допунама Статута Стоматолошке коморе Србије**  У члану 87. Статута Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18), после става 2. додају се ст. 3., 4. и 5. који гласе:  „Изузетно од става 2. овог члана, ослобађање или умањење плаћања чланарине могуће је на захтев члана коморе, уколико наступи привремена спреченост за рад, одсуство са рада, у случају породиљског одсуства или другог разлога због кога члан не може да обавља делатност.  Испуњеност услова из става 3. овог члана о којима се води службена евиденција, Комора утврђује по службеној дужности и о захтеву одлучује у року од 15 дана од дана подношења захтева.  Изглед и садржину захтева из става 3. овог члана прописује Комора.“  Ова одлука ступа на снагу осмог дана од дана објављивања у Службеном гласнију Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Преглед одредби**  **Статута Стоматолошке коморе Србије, које се допуњују**  Члан 87.  Комора стиче средства за рад од:  1) чланарине коју плаћају чланови коморе;  2) надокнаде за упис у именик чланова коморе;  3) надокнаде за издавање и обнављање лиценце;  4) легата;  5) поклона;  6) других извора, у складу са законом.  Чланови коморе дужни су да уредно плаћају чланарину, надокнаду за упис у именике, као и друге надокнаде за рад коморе, у складу са законом.  ИЗУЗЕТНО ОД СТАВА 2. ОВОГ ЧЛАНА, ОСЛОБАЂАЊЕ ИЛИ УМАЊЕЊЕ ПЛАЋАЊА ЧЛАНАРИНЕ МОГУЋЕ ЈЕ НА ЗАХТЕВ ЧЛАНА КОМОРЕ, УКОЛИКО НАСТУПИ ПРИВРЕМЕНА СПРЕЧЕНОСТ ЗА РАД, ОДСУСТВО СА РАДА, У СЛУЧАЈУ ПОРОДИЉСКОГ ОДСУСТВА ИЛИ ДРУГОГ РАЗЛОГА ЗБОГ КОГА ЧЛАН НЕ МОЖЕ ДА ОБАВЉА ДЕЛАТНОСТ.  ИСПУЊЕНОСТ УСЛОВА ИЗ СТАВА 3. ОВОГ ЧЛАНА О КОЈИМА СЕ ВОДИ СЛУЖБЕНА ЕВИДЕНЦИЈА, КОМОРА УТВРЂУЈЕ ПО СЛУЖБЕНОЈ ДУЖНОСТИ И О ЗАХТЕВУ ОДЛУЧУЈЕ У РОКУ ОД 15 ДАНА ОД ДАНА ПОДНОШЕЊА ЗАХТЕВА.  ИЗГЛЕД И САДРЖИНУ ЗАХТЕВА ИЗ СТАВА 3. ОВОГ ЧЛАНА ПРОПИСУЈЕ КОМОРА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 3.958,91 РСД. Усвајање и примена препорука ће донети привредним субјектима годишње директне уштеде од 441,33 РСД или 3,63 ЕУР. Ове уштеде износе 11,15% укупних директних трошкова привредних субјеката у поступку.  Усвајање препоруке ће допринети транспарентности поступка, правној сигурности привредних субјеката, поједностављењу поступка за привредне субјекте, смањењу документације, и смањењу издатака. | |