**\ПОЈЕДНОСТАВЉЕЊЕ ПОСТУПКА ИЗДАВАЊА ПОТВРДЕ, УВЕРЕЊЕ И ПРЕПИСА ИЗ ИМЕНИКА ЧЛАНОВА СТОМАТОЛОШКЕ КОМОРЕ СРБИЈЕ**

|  |  |
| --- | --- |
| **Назив административног поступка** | Потврда, уверењe и препис из именика чланова Стоматолошке коморе Србије |
| **Шифра поступка** | 04.06.0002 |
| **Регулаторно тело**  **(надлежно за спровођење препоруке)** | Министарство здравља  Стоматолошка комора |
| **Правни оквир којим је уређен административни поступак** | * Закон о коморама здравствених радника („Сл. гласник РС“, бр. 107/05, 99/10 и 70/17-УС) * Статут Стоматолошке коморе Србије („Сл. гласник РС”, бр. 89/07, 85/08, 37/14, 19/15, 107/15, 13/17, 43/17 и 7/18) * Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г. |
| **Прописи које треба променити /донети/укинути да би се спровеле препоруке** | 1. Правилник о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г. |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, на шта указује непоштовање обавезе прибављања података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Подносиоци захтев подносе на обрасцу припремљеном од стране надлежног органа и објављеном у пропису, али који не садржи све потребне информације потребне подносиоцу за припрему захтева и документације која се уз захтев подноси. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | 1 | | **Образац административног захтева** |  | | | | *Унапређење постојећег обрасца захтева* | X |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * **Документ 1:** Лична карта или пасош * **Орган од кога је потребно прибавити податке: Министарство унутрашњих послова**   Овај документ се потражује од подносиоца захтева, алтернативно у односу на ИД легитимацију или лиценцу, као правни основ за издавање потврде, уверења или преписа из именика чланова Стоматолошке коморе Србије. Подаци из личног документа потребни за спровођење поступка могу се прибавити из Регистра о издатим личним картама по Закону о личној карти (Сл. гл. РС 62/2006 и 36/11) или Регистра о издатим личним картама по Закону о личној карти (Сл. Гл. СРС 15/74...48/94) или Регистра о издатим путним исправама по Закону о путним исправама или упитом органу који води службену евиденцију у зависности од могућности прибављања података по службеној дужности.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме, ЈМБГ уз изјаву о заштити података).  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 28. Правилника о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г.**  **Пре измене прописа, орган ће без одлагања приступити примени ЗОУП-а и размени података по службеној дужности.**   * **Документ 1:** ИД легитимација или лиценца * **Орган од кога је потребно прибавити податке: Стоматолошка комора Србије**   Овај документ се потражује од подносиоца захтева, алтернативно у односу на личну карту и пасош, као правни основ за издавање потврде, уверења или преписа из именика чланова Стоматолошке коморе Србије.  Прибављање података по службеној дужности је могуће спровести електронским путем, физичким увидом у службену евиденцију, с обзиром да Стоматолошка комора Србије води Именик свих чланова Коморе и Именик издатих, обновљених или одузетих лиценци. Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме, број ИД легитимације или лиценце).  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 28. Правилника о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г.**  **Пре измене прописа, орган ће без одлагања приступити примени ЗОУП-а и размени података по службеној дужности.**   * 1. **Образац административног захтева**   ***Унапређење постојећег обрасца захтева***  Захтев у оквиру овог поступка се подноси писано, у обрасцу који је објављен Правилником о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г.    Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то:   * име и презиме, ЈМБГ уз изјаву о заштити података лица, односно број ИД легитимације или лицемце ради прибављања података о идентитету члана за кога се тражи издавање потврде, уверења или преписа;   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребна је измена Правилника о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **Правилник о изменама и допунама Правилника о упису и вођењу Именика чланова Стоматолошке коморе Србије**  У члану 28. Правилника о упису и вођењу Именика чланова Стоматолошке коморе Србије дел. бр. 80/5-21 од 02.04.2016. г. , после става 2. додају се ст. 3. и 4. који гласе:  „Проверу података из става 2. овог члана о којима се воде службене евиденције врши Комора по службеној дужности.  Изглед и садржину захтева из става 1. овог члана прописује Комора. “ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Преглед одредби**  **Правилника о упису и вођењу Именика чланова Стоматолошке коморе Србије, које се допуњују**  **Члан 28.**  Исправе, уверења, потврде и други подаци о члановима Коморе издају се на основу писаног захтева члана Коморе или на основу писаног захтева лица овлашћеног на основу закона.  Захтеви из става 1. овог члана садрже податке о идентитету тражиоца, идентитету члана на којег се тражени подаци односе, сврху тражења и других релевантних чињеница.  ПРОВЕРУ ПОДАТАКА ИЗ СТАВА 2. ОВОГ ЧЛАНА О КОЈИМА СЕ ВОДЕ СЛУЖБЕНЕ ЕВИДЕНЦИЈЕ ВРШИ КОМОРА ПО СЛУЖБЕНОЈ ДУЖНОСТИ.  ИЗГЛЕД И САДРЖИНУ ЗАХТЕВА ИЗ СТАВА 1. ОВОГ ЧЛАНА ПРОПИСУЈЕ КОМОРА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 17.865,33 РСД. Усвајање и примена препорука ће донети привредним субјектима годишње директне уштеде од 865,18 РСД или 7,11 ЕУР. Ове уштеде износе 4,84% укупних директних трошкова привредних субјеката у поступку.  Усвајање препоруке ће допринети транспарентности поступка, правној сигурности привредних субјеката, поједностављењу поступка за привредне субјекте, смањењу документације, и смањењу издатака. | |